L-iżviluppatur Joseph Portelli u dawk li huma fi sħab miegħu fin-negozju qed ifittxu li jissanzjonaw ix-xogħlijiet ta' tħaffir illegali li twaqqfu mill-Awtorità tal-Ippjanar, ix-xahar li għadda wara li ġew irrappurtati mill-Moviment Graffitti. F'Ottubru li għadda l-Moviment Graffitti kienu tkellmu dwar dawn ix-xogħlijiet illegali u kienu ġew imwaqqfa mill-Awtorità tal-Ippjanar. Proġett ta' Portelli fil-Qala: "Il-PA twaqqaf ix-xogħol illegali f'ODZ" L-Excel Investment Ltd, li qed tibni kumpless ta' 164 appartament, applikat biex tissanzjona dawn ix-xogħlijiet fl-1 ta' Novembru għadda. L-applikazzjoni tagħhom għall-iżvilupp, PA/08143/21, ġiet ippubblikata fil-Gazzetta tal-Gvern nhar l-Erbgħa, u hemm perjodu ta' xahar li fih il-pubbliku jista' jressaq l-oġġezzjoni tiegħu. Moviment Graffitti diġà oġġezzjonat għal dan u qalet li skont sorsi l-iżviluppaturi kienu qed ifittxu li jagħmlu pixxina komuni. Skont l-applikazzjoni Portelli u dawk imsieħba miegħu qed jippjanaw li jibnu żewġ pixxini. Dan il-proġett, sab l-oġġeżżjoni tal-kunsill lokali tal-Qala. Il-proġett ilu f'kontroversja mill-bidu tiegħu. L-iżviluppaturi qasmu l-proġett f'diversi applikazzjonijiet ta' żvilupp, biex jevitaw il-konsultazzjoni pubblika u l-valutazzjoni tal-impatt ambjentali li normalment issir meta jkun hemm proġetti ta' dan il-kobor. Dan il-proġett kien ingħata l-permess tal-Awtorità tal-Ippjanar. .td_uid_3_619662f4449d3_rand.td-a-rec-img{text-align:left}.td_uid_3_619662f4449d3_rand.td-a-rec-img img{margin:0 auto 0 0}